Komisijas dienestu darba dokuments - Ietekmes novērtējuma kopsavilkums - Komisijas paziņojums Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai - Mazās kabotāžas veicināšanas programmas termiņa vidusposma pārskatīšana [COM(2003) 155, galīgā redakcija] {COM(2006) 380, galīgā redakcija} {SEC(2006) 923} /* SEC/2006/0922 galīgā redakcija */





[pic] | EIROPAS KOPIENU KOMISIJA | Briselē, 13.7.2006 SEC(2006) 922 KOMISIJAS DIENESTU DARBA DOKUMENTS Ietekmes novērtējuma kopsavilkums Komisijas paziņojums Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai Mazās kabotāžas veicināšanas programmas termiņa vidusposma pārskatīšana [COM(2003) 155, galīgā redakcija] {COM(2006) 380, galīgā redakcija}{SEC(2006) 923} Ietekmes novērtējuma kopsavilkums Šis ziņojums ir saistošs tikai Komisijas dienestiem, kas iesaistīti tā sagatavošanā, un neskar Komisijas turpmāko lēmumu galīgo redakciju. 1. problēma Ātrais smagā autotransporta pieaugums un ar to saistītā satiksmes plūsmas pārslogotība, nelaimes gadījumi un piesārņojums ir galvenās ekonomiskās, sociālās un vides problēmas, kuras paredzēts aplūkot mazās kabotāžas veicināšanas politikā. Turklāt galvenā uzmanība tiks koncentrēta uz efektivitāti un ilgtspējību. Eiropai ir vajadzīga efektīva transporta loģistikas sistēma, kas apvienotu visa veida transportu, lai saglabātu un palielinātu Eiropas konkurētspēju un labklājību atbilstīgi Lisabonas stratēģijai un Eiropas transporta politikas Baltās grāmatas termiņa vidusposma pārskatīšanai. Mazā kabotāža attīstās ātri, taču optimālos apstākļos tā varētu attīstīties vēl straujāk. Tomēr vairāki faktori palēnina tās attīstību. - Tā joprojām nav pilnībā iekļauta vairākveidu transporta ķēdē, kas nodrošina „sliekšņa darījumus”, - tā ietver kompleksu administratīvo procedūru, - ir vajadzīga lielāka efektivitāte ostās un laba sasaiste ar iekšzemi. 2. iesaistītie Šī problēma skar ikvienu. Autotransports izraisa sastrēgumus, nelaimes gadījumus, troksni un vides piesārņojumu, kas skar gan iedzīvotājus, gan tautsaimniecību. Lai izveidotu sauszemes infrastruktūru, ir jāveic rūpīga zemes izmantošanas plānošana. Mazās kabotāžas sektors ir nozīmīgs nodarbinātības avots. Šie jautājumi attiecas arī uz politikas jomu. Tā skar visu Eiropu, jo tās transporta sistēma netiek izmantota līdzsvaroti, pat lielos attālumos priekšroka tiek dota autotransportam. Ja transporta sistēmu neizmanto optimāli, var mazināties Eiropas konkurētspēja un labklājība. Autotransports būs vienmēr vajadzīgs, jo ar kuģu transportu nevar nokļūt jebkurā vietā, bet rezultāti būs pozitīvāki, savstarpēji papildinot transporta veidus, izmantojot komodalitāti[1]. 3. paredzamā problēmas turpmākā attīstība Ja nekas netiks mainīts un netiks veikti turpmāki pasākumi, mazā kabotāža varētu zaudēt tās pašreizējo dinamiku, var iestāties tās stagnācija, un tā vairs nespēs pilnībā atrisināt Eiropas transporta politikas baltās grāmatas termiņa vidusposma pārskatā un Lisabonas stratēģijā atzīmētās problēmas. 4. Subsidiaritāte un proporcionalitāte Mazās kabotāžas veicināšanas politika pamatojas uz Līguma 80. panta 2. punktu. Dalībvalstu politika ne vienmēr rod savietojamus transporta risinājumus, kas Eiropai vajadzīgi, lai optimāli sadarbotos telpā bez iekšējām robežām. Nozīmīgus panākumus var gūt tikai tad, ja Eiropas Komisija sadarbosies ar dalībvalstīm un nozari, lai izveidotu saskaņotu sistēmu, kas darbotos visā Eiropā. Konkrēti tiesību akti, kas varētu izrietēt no mazās kabotāžas politiskajām iniciatīvām, būtu jāizskata katrs atsevišķi, ņemot vērā subsidiaritātes principu. Tomēr tikai vienīgais jaunais tiesību akts, kas minēts 2003. gada veicināšanas programmas termiņa vidējā posma pārskatīšanā un šajā ietekmes novērtējumā, ir Direktīvas 2002/6/EK (IMO FAL)[2] pielikumu saskaņošana pēc to spēkā stāšanās ar SJO pasākumiem, kas pieņemti 2005. gadā. Šo darbu veiks saskaņā ar direktīvas 5. pantā paredzēto komitoloģijas procedūru. Visi pārējie norādītie pasākumi ir vai nu „maigi” pasākumi vai pasākumi, lai atbalstītu jau uzsāktās likumdošanas iniciatīvas (piemēram, priekšlikums par vairākveidu iekraušanas vienībām)[3]. Ir pilnībā ievērota subsidiaritāte, proporcionalitāte un pamattiesības. 5. Apspriešanās ar ieinteresētajām aprindām Apspriešanās ar dalībvalstīm (mazās kabotāžas kontaktpersonas)[4], nozari (jūrlietu nozaru forums) un mazās kabotāžas veicināšanas centriem[5] sākās 2005. gada oktobrī. Rakstiskas piezīmes bija jāiesūta līdz 2006. gada janvārim. Nākošo ieinteresēto aprindu sanāksmi Komisija organizēja 2006. gada maijā. Saņemtās piezīmes apstiprināja, ka mazā kabotāža ir jāveicina un jāatbalsta. Tās parasti bija pozitīvas, uzsvēra sākotnējās programmas lietderīgumu, lai veicinātu mazo kabotāžu. Kopš 2003. gada veicināšanas programmas iesniegšanas ir daudz kas sasniegts. Programmā minētie pasākumi ir pilnībā jāīsteno. 6. politikas vispārējie mērķi Mazās kabotāžas veicināšanas 2003. gada programma paredz 14 pasākumus, kuru mērķis ir stiprināt šo transporta veidu un likvidēt tā attīstības šķēršļus. Vispārējās politikas mērķi sagaidāmo rezultātu izteiksmē ir palielināt mazās kabotāžas efektivitāti un novirzīt preču pārvadāšanu no autotransporta uz mazo kabotāžu, lai mazinātu iepriekš minētās tendences, kas neveicina nozares ilgtspējīgu attīstību. Ir jāsaglabā un jāpalielina Eiropas konkurētspēja un labklājība, un mazajai kabotāžai šai ziņā ir liela nozīme. Turklāt mazā kabotāža stiprina kohēziju un savienojumu ar nomaļām vietām un vietām, kas atrodas uz salām. Mērķi, ņemot vērā SMART kritērijus : Īpaši mērķi: turpmāka mazās kabotāžas efektivitātes kāpināšana un iekļaušana vairākveidu transporta ķēdē, kas nodrošina „sliekšņa darījumus”. Izmērāmi mērķi: panākumus var aplēst, ņemot vērā mazās kabotāžas gada pieaugumu, likvidēto konkrēto vājo vietu skaitu, mazajai kabotāžai piešķirto politisko prioritāti un nozares intereses. Apstiprināti mērķi: apspriešanās par mazās kabotāžas veicināšanas programmu skaidri parādīja, ka gan dalībvalstis, gan nozares pārstāvji atbalsta Kopienas veicināšanas politiku. Reāli mērķi: mazā kabotāža pašlaik ir vienīgais transporta veids, kura izaugsmes tempu var salīdzināt ar autotransporta izaugsmi. Sākotnējais vājo vietu skaits (161) ir samazināts līdz pašreizējām 35 vājajām vietām. Ir saglabāta politiskā un uzņēmējdarbības dinamika. Datēti mērķi: sākotnējā 2003. gada veicināšanas programmā norādīti konkrēti termiņi, kas tika ievēroti. Komisijas mazās kabotāžas veicināšanas programma pilnībā atbilst Lisabonas stratēģijas mērķiem (labklājība un konkurētspēja, normatīvās vides uzlabošana, to izmaksu samazināšana, ko uzņēmējiem rada tiesību aktu īstenošana) un Eiropas transporta politikas baltās grāmatas termiņa vidusposma pārskatīšana (komodalitāte, konkurētspēja, ilgtspējība, drošība un vājo vietu novēršana). 7. Ietekmes analīze Šajā ietekmes novērtējumā apskatīts, kā tagad, kad jau trīs gadus darbojas veicināšanas programma, dažādi politikas veidi ietekmē mazās kabotāžas attīstības stiprināšanu. Sīkāk tiek analizēta alternatīvu iespēju ietekme, tostarp iespēja veikt veicināšanas programmas termiņa vidusposma pārskatīšanu, kurā ir četri jauni pasākumi vai jaunas ievirzes pasākumi. Atlasītās iespējas: - ES pārtrauc mazās kabotāžas veicināšanu ; - nekas jauns netiek darīts , bet tiek turpināta pašreizējā veicināšanas programma; - mazās kabotāžas veicināšanas 2003. gada programmas pārskatīšana , iesniedzot jaunu Komisijas paziņojumu, kurā jaunie un mainīta mērķa ieteiktie pasākumi apvienoti ar tiesisku pamatu. Iespējas izvērtē, salīdzinot ar sākotnējo situāciju (stabila, neitrāla iespēja), t.i., stāvokli 2006. gadā līdz iespējamam jaunam pasākumam. Ietekmes novērtēšanas kritēriji ir pozitīvs (++), mēreni pozitīvs (+), neitrāls (0), mēreni negatīvs (-) un negatīvs (--). Paredzamais laikposms ir no īstermiņa līdz vidēji ilgam laikam. 7.1. Vispārīgās pieejas vispārējā ietekme Ietekmes kopsavilkuma tabula | Ekonomiskās sekas | Sociālās sekas | Ietekme uz vidi | ES īstenoto veicināšanas pasākumu pārtraukšana | -- | -/-- | -/-- | Nav jaunu pasākumu | 0/- | 0/- | 0/- | 2003. gada veicināšanas programmas pārskatīšana, sniedzot Komisijas paziņojumu | + | 0/+ | 0/+ | 7.2. Iespējamo jauno darbību vai pasākumu īpašās sekas 7.2.1. Grozījumu izdarīšana pielikumos direktīvai par ziņošanas formalitātēm kuģiem, kuri pienāk Kopienas dalībvalstu ostās un/vai atiet no tām (IMO-FAL) – jauns pasākums Ietekmes kopsavilkuma tabula | Ekonomiskās sekas | Sociālās sekas | Ietekme uz vidi | ES īstenoto veicināšanas pasākumu pārtraukšana | 0/- | 0 | 0 | Nav jaunu pasākumu | 0/- | 0 | 0 | Šā pasākuma iekļaušana iespējā „2003. gada veicināšanas programmas pārskatīšana” | 0/+ | 0 | 0 | 7.2.2. Jūras transporta maģistrāļu izveidošana par izmantojamām maģistrālēm – jauns pasākums Ietekmes kopsavilkuma tabula | Ekonomiskās sekas | Sociālās sekas | Ietekme uz vidi | ES īstenoto veicināšanas pasākumu pārtraukšana | -- | - | - | Nav jaunu pasākumu | 0/- | 0/- | 0/- | Šā pasākuma iekļaušana iespējā „2003. gada veicināšanas programmas pārskatīšana” | + | 0/+ | 0/+ | 7.2.3. Mazās kabotāžas centru darbības jomas paplašināšana, attiecinot to uz vairākveidu transportu iekšzemes loģistikas jautājumu risināšanā – jauns pasākums Ietekmes kopsavilkuma tabula | Ekonomiskās sekas | Sociālās sekas | Ietekme uz vidi | ES īstenoto veicināšanas pasākumu pārtraukšana | -- | -- | -- | Nav jaunu pasākumu | - | 0/- | 0 | Šā pasākuma iekļaušana iespējā „2003. gada veicināšanas programmas pārskatīšana” | + | 0/+ | 0/+ | 7.2.4. Mazās kabotāžas imidža uzlabošana – jaunas virzības pasākums Ietekmes kopsavilkuma tabula | Ekonomiskās sekas | Sociālās sekas | Ietekme uz vidi | ES īstenoto veicināšanas pasākumu pārtraukšana | -- | - | - | Nav jaunu pasākumu | 0/- | 0/- | 0/- | Šā pasākuma iekļaušana iespējā „2003. gada veicināšanas programmas pārskatīšana” | + | 0/+ | + | 7.3. Izvēļu klasificēšana Šīs apkopotās sekas ir 7.1. un 7.2. nodaļā minētās sekas ar svēruma koeficientu viens, kas piemērots katrai ietekmei. IZVĒĻU KLASIFICĒŠANA | Apkopotā ietekme kopā | ES īstenoto veicināšanas pasākumu pārtraukšana | No mēreni negatīvas līdz negatīvai | Nav jaunu pasākumu | No neitrālas līdz mēreni negatīvai | 2003. gada veicināšanas programmas pārskatīšana, sniedzot Komisijas paziņojumu | Mēreni pozitīva | 7.4. Vēlamā iespēja Vēlamā iespēja ir iesniegt Komisijas paziņojumu, kurā pārskatīta mazās kabotāžas veicināšanas 2003. gada programma. Atbilstīgi 2003. gadā izmantotajai pieejai šai pārskatīšanai būtu jāapvieno ieteiktie pasākumi ar tiesisku pamatu. 8. Uzraudzība un novērtēšana 8.1. Gūto panākumu galvenie rādītāji Spānijas un Nīderlandes prezidentūra (2002. un attiecīgi 2004. gads) piešķīra mazajai kabotāžai prioritāti un organizēja par šo jautājumu neformālas ES satiksmes ministru sanāksmes. Somija savas prezidentūras laikā (2006. gada otrā puse) paziņoja, ka mazā kabotāža būs tās prezidentūras prioritāte. Dalībvalstīm, nozares pārstāvjiem un mazās kabotāžas veicināšanas centriem ir svarīgi zināt par vispārīgajiem panākumiem un plānot turpmākus pasākumus. No vienas puses, tas veicinās mazās kabotāžas attīstību un, no otras puses, tas palīdzēs koncentrēties uz galveno problēmu jomu risināšanu. Panākumu galvenais rādītājs ir saglabāt pozitīvos impulsus, ko pašlaik bauda mazā kabotāža. Mazās kabotāžas attīstības rezultātus varētu aplēst ar tās relatīvo izaugsmi salīdzinājumā ar autotransportu. Pašlaik mazā kabotāža attīstās gandrīz tikpat ātri kā autotransports. Cits iespējams rādītājs varētu būt tas, cik lielu nozīmi savā transporta politikā dalībvalstis piešķir mazajai kabotāžai. Pašlaik šī nozīme ir ļoti liela. Šai sakarā varētu ņemt vērā arī prioritāti, ko, salīdzinot ar citiem transporta veidiem, dalībvalstis piešķir jūras transporta maģistrālēm Eiropas transporta tīklos. Vēl kāds kritērijs varētu būt tas, cik lielā mērā tiek pieņemti mazās kabotāžas veicināšanas pasākumi. Pašlaik šis rādītājs ir augsts. Cits pieņemams rādītājs varētu būt panākumi, kas gūti dažādos 2003. gada veicināšanas programmas pasākumos. 8.2. Uzraudzības un vērtēšanas turpmākie galvenie virzieni Komisija kopā ar dalībvalstīm, nozares pārstāvjiem un mazās kabotāžas veicināšanas centriem turpinās šā transporta veida atbalstu, izvērtējot gūtos panākumus un apzinot mazās kabotāžas veicināšanas programmas rezultātus. To veiks regulārās mazās kabotāžas kontaktpersonu, nozares pārstāvju un kabotāžas veicināšanas centru pārstāvju sanāksmēs, kuras priekšsēdētāja būs Komisija. Turpmāku paziņojumu varam sagaidīt 2008. gadā, tajā būs programmas secinājumi un tālākās perspektīvas. [1] „Komodalitāte” nozīmē efektīvu to transporta veidu izmantošanu, kas darbojas individuāli vai iekļaujoties vairākveidu Eiropas kravu pārvadājumu sistēmā, lai optimāli izmantotu resursus ilgtspējīgā perspektīvā. [2] Eiropas Parlamenta un Padomes 2002. gada 18. februāra Direktīva 2002/6/EK par ziņošanas formalitātēm kuģiem, kuri pienāk Kopienas dalībvalstu ostās un/vai atiet no tām, OV L 67, 9.3.2002., 31. lpp. [3] Priekšlikums Eiropas Parlamenta un Padomes direktīvai par vairākveidu iekraušanas vienībām, COM(2003) 155, galīgā redakcija, 7.4.2003., kurā grozījumi izdarīti ar COM(2004) 361, galīgā redakcija, 30.4.2004. [4] Mazās kabotāžas kontaktpersonas ir dalībvalstu jūrlietu pārvalžu pārstāvji, kas ir atbildīgi par mazo kabotāžu. [5] Mazās kabotāžas veicināšanas centri ir iestādes, kas saistītas ar uzņēmumiem, kuri sniedz neitrālas objektīvas konsultācijas par mazās kabotāžas izmantošanu, lai ņemtu vērā transporta klientu vajadzības. Šis 21 dalībvalstu centrs Eiropas līmenī ir savienots Eiropas mazās kabotāžas tīklā ( ESN ).